சாகிரைட்டு

சாகிரைட்டு (Zaherite)  என்பது Al12(OH)26(SO4)5·20H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இக்கனிமம் அலுமினியத்தின் சல்பேட்டு அணைவுச் சேர்மமாகும். வங்காளதேசத்தின் புவியியல் ஆய்வாளர் எம்.ஏ. சாகீர் என்பவரால் பாக்கித்தானின் பஞ்சாப், உப்பு மண்டலத்தில் கண்டுபிடிக்கப்பட்டது. எனவே கனிமத்திற்கும்  அவர் நினைவாக 1977 ஆம் ஆண்டில் சாகிரைட்டு எனப்  பெயரிடப்பட்டது. சாகிரைட்டு கனிமம் தண்ணீரில் மிகவும் கரையக்கூடியதாகும். மிகவும் வறண்ட சூழல்களைத் தவிர வேறு எங்கும் நிலைப்புத்தன்மையுடன் இருக்க வாய்ப்பில்லை. இது தன்னிச்சையாக அறை வெப்பநிலையில் நீரேற்றமும் நீரிறக்கமும் அடைகிறது. வெள்ளை முதல் நீலம்-பச்சை வரையிலான நிறத்தில் சாகிரைட்டு காணப்படுகிறது. 

மேற்கோள்கள்

Webmineral data

பகுப்பு:அலுமினியம் கனிமங்கள்
பகுப்பு:சல்பேட்டுக் கனிமங்கள்
பகுப்பு:முச்சரிவச்சுக் கனிமங்கள்